Diari Oficial de la Generalitat Valenciana


Sumari del DOGV 5205, del 23-02-2006 (2006/2071)

Informació pública del text refós del programa per al desenvolupament de l'actuació integrada del sector de sòl urbanitzable residencial Asomada Baja del Pla General d'Ordenació Urbana d'Orihuela.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/2071


Organisme emissor
:   Agricola del Segura, SA

Tipus de document
:   Anunci

Informació pública del text refós del programa per al desenvolupament de l'actuació integrada del sector de sòl urbanitzable residencial Asomada Baja del Pla General d'Ordenació Urbana d'Orihuela. [2006/M2071]  
Per mitjà d'aquest edicte s'anuncia l'obertura d'un període d'informació pública d'un mes, comptat a partir de l'endemà de la seua publicació en el Diari Oficial de la Generalitat Valenciana, de la documentació integrant del text refós del programa per al desenvolupament d'actuació integrada del sector de sòl urbanitzable residencial Asomada Baja del Pla General d'Ordenació Urbana d'Orihuela, promogut per la mercantil Agrícola del Segura, SA.  
Aquesta documentació consisteix en:  
1. Text refós del programa pel desenvolupament d'actuació integrada del sector Asomada Baja.  
2. Text refós del projecte d'urbanització del pla parcial del sector Asomada Baja.  
3. Text refós del pla parcial del sector Asomada Baja.  
4. Text refós d'homologació modificativa del sector Asomada Baja.  
5. Text refós del d'estudi d'impacte ambiental de l` homologació modificativa del sector Asomada Baja.  
6. Escriptura de constitució i Estatuts d'Agrupació d'Interès Urbanístic del Sector Asomada Baja.  
La documentació assenyalada es trobarà a la vista durant el termini expressat d'exposició pública a la Notaria d'Antonio Artero García, a Orihuela, carrer de José Antonio, número 4, entresòl, on podrà ser consultada de dilluns a divendres, de 09.00 a 14.00 hores, així com a les dependències de l'Ajuntament d'Orihuela.  
Es fa advertiment que, dins del termini d'un mes comptat des de la publicació de l'últim anunci, qualsevol persona podrà comparèixer a la notaria abans esmentada per a obtindre còpia de l'acta notarial de protocol·lització o sol·licitar que aquesta li siga exhibida, així com presentar al·legacions a l'esmentada documentació.  
Així mateix, es fa constar la possibilitat de consultar durant el mateix termini a l'Ajuntament les actuacions derivades de la documentació depositada en aquest i de presentar-hi les al·legacions que considere convenients a l'alternativa tècnica esposada al públic.  
Igualment, es fa constar que es podran presentar alternatives tècniques en competència a l'exposada al públic i formular proposicions juridicoeconòmiques en els terminis legalmente establits, tot això segons el que disposen els articles 45, 46 i 48 de la Llei Reguladora de l'Activitat Urbanística.  
Les alternatives tècniques en competència hauran de presentar-se en el termini de 20 dies a comptar des de la publicació en el Diari Oficial de la Generalitat Valenciana d'aquest edicte, tanmateix aquest termini s'ampliarà en uns altres 20 dies, si durant els 10 primers dies d'informació pública, qualsevol interessat es compromet a formular una alternativa tècnica en competència, substancialment distinta a la que s'exposa.  
Les proposicions juridicoeconòmiques es presentaran al Registre General de l'Ajuntament en plica tancada, dins dels cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.  
L'acte d'obertura de pliques tindrà lloc a l'Ajuntament, el dia següent hàbil a la conclusió del termini per a la seua presentació i, en qualsevol cas, amb la prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució.  
Orihuela, 8 de febrer de 2005.. Els administradors: Joaquín Antonio Grau Pomares i Eduardo López Pérez.